Felix Kauba

Felix Kauba (1. august 1916 Peterburi – 28. september 1995 Tallinn) oli eesti kirjastus- ja raamatukogundustegelane ning tõlkija.

Ta sündis Peterburis, asus koos vanematega 1920. aastal Eestisse.

1935. aastal lõpetas ta Jakob Westholmi Gümnaasiumi. 1936–1938 õppis Tallinna Tehnikainstituudi keemiateaduskonnas, 1938–1939 Tartu Ülikooli filosoofiateaduskonnas vabakuulajana, 1939–1941 statsionaarse üliõpilasena.Album Academicum Universitatis Tartuensis 1918-1944 1941. aastal mobiliseeriti Punaarmeesse, teenis algul Arhangelskis tööpataljonis sanitaarinstruktorina, hiljem Eesti laskurkorpuses.Leo Õispuu (koostaja). Eestlased Vene sõjaväes 1940–1945. Esimene osa (A–L). Tallinn, 2008. Lk 469

1951. aastal lõpetas Tallinna Polütehnilise Instituudi majandusteaduskonna tööstusökonoomika erialal.TTÜ lõpetajad 1918–2006

1945–1947 töötas ta Riikliku Kirjastuskeskuse müügikeskuse osakonnajuhatajana, aastatel 1947–1961 kirjastuse Pedagoogiline Kirjandus direktorina, Eesti Riikliku Kirjastuse direktori asetäitjana ja seejärel 10 aastat selle kirjastuse peatoimetajana.

Aastatel 1961–1983 oli ta Eesti NSV Teaduste Akadeemia Raamatukogu direktor.Feliks Kauba (nekroloog). Kultuurileht, 13. oktoober 1995

Ta on tõlkinud eesti keelde romaane ja populaarteaduslikku kirjandust vene ja saksa keelest.

Ta on maetud Tallinna Metsakalmistule.Kalmistute register HAUDI

Tunnustus
1950 – Eesti NSV Ülemnõukogu Presiidiumi aukiri
1979 – Tööveterani medal
1980 – Karl Ernst von Baeri mälestusmedal
1981 – Eesti NSV teeneline kultuuritegelane
1983 – Eesti NSV Teaduste Akadeemia mälestusmedal

Isiklikku
Tema poeg on Tõnu Kauba.

Viited

Kategooria:Eesti kirjastustegelased
Kategooria:Eesti raamatukogundustegelased
Kategooria:Eesti tõlkijad
Kategooria:8. Eesti Laskurkorpuse koosseis
Kategooria:Tallinna Tehnikaülikooli vilistlased
Kategooria:Korporatsioon Vironia liikmed
Kategooria:Jakob Westholmi Gümnaasiumi vilistlased
Kategooria:Eesti NSV teenelised kultuuritegelased
Kategooria:Metsakalmistule maetud
Kategooria:Sündinud 1916
Kategooria:Surnud 1995